CELEX: 32019R1926
Language: lv
Date: 2019-11-14 00:00:00
Title: Padomes Regula (ES) 2019/1926 (2019. gada 14. novembris) par zvejas iespēju iedalīšanu saskaņā ar protokolu, ar kuru īsteno Partnerattiecību nolīgumu ilgtspējīgas zivsaimniecības nozarē starp Eiropas Savienību un Senegālas Republiku

20.11.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 299/43
               
            
         PADOMES REGULA (ES) 2019/1926
         (2019. gada 14. novembris)
         par zvejas iespēju iedalīšanu saskaņā ar protokolu, ar kuru īsteno Partnerattiecību nolīgumu ilgtspējīgas zivsaimniecības nozarē starp Eiropas Savienību un Senegālas Republiku
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 43. panta 3. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Padome 2015. gada 2. martā pieņēma Lēmumu (ES) 2015/384 (1), ar ko noslēdz Partnerattiecību nolīgumu ilgtspējīgas zivsaimniecības nozarē starp Eiropas Savienību un Senegālas Republiku (2) (“nolīgums”). Nolīgums stājās spēkā 2014. gada 20. novembrī un ir spēkā joprojām.
                  
               
                     (2)
                  
                  
                     Nolīguma pašreiz spēkā esošā īstenošanas protokola darbības termiņš beidzas 2019. gada 19. novembrī.
                  
               
                     (3)
                  
                  
                     Saskaņā ar Padomes Lēmumu (ES) 2019/1925 (3)2019. gada 18. novembrī tika parakstīts jauns nolīguma īstenošanas protokols (“protokols”).
                  
               
                     (4)
                  
                  
                     Uz protokola piemērošanas laikposmu būtu jānosaka protokolā noteikto zvejas iespēju iedalījums dalībvalstīm.
                  
               
                     (5)
                  
                  
                     Lai Savienības kuģiem nodrošinātu zvejas darbību raitu uzsākšanu, protokols tiek provizoriski piemērots no tā parakstīšanas dienas. Tāpēc šī regula būtu jāpiemēro no minētās dienas,
                  
               IR PIEŅĒMUSI ŠO REGULU.
         
            1. pants
            Protokola noteikto zvejas iespēju iedalījums dalībvalstīm ir šāds:
            
                        a)
                     
                     
                        tunzivju saldētājseineri:
                        
                                    Spānija
                                 
                                 
                                    16 kuģi
                                 
                              
                                    Francija
                                 
                                 
                                    12 kuģi
                                 
                              
                  
                        b)
                     
                     
                        kuģi zvejai ar makšķerrīkiem:
                        
                                    Spānija
                                 
                                 
                                    8 kuģi
                                 
                              
                                    Francija
                                 
                                 
                                    2 kuģi
                                 
                              
                  
                        c)
                     
                     
                        kuģi zvejai ar āķu jedām:
                        
                                    Spānija
                                 
                                 
                                    3 kuģi
                                 
                              
                                    Portugāle
                                 
                                 
                                    2 kuģi
                                 
                              
                  
                        d)
                     
                     
                        traleri:
                        
                                    Spānija
                                 
                                 
                                    2 kuģi
                                 
                              
                  
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no protokola provizoriskās piemērošanas dienas.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 14. novembrī
            
               
                  Padomes vārdā –
               
               
                  Priekšsēdētāja
               
               T. TUPPURAINEN
            
         
         
            (1)  Padomes Lēmums (ES) 2015/384 (2015. gada 2. marts) par to, lai Eiropas Savienības vārdā noslēgtu Partnerattiecību nolīgumu ilgtspējīgas zivsaimniecības nozarē starp Eiropas Savienību un Senegālas Republiku un tā Īstenošanas protokolu (OV L 65, 10.3.2015., 1. lpp.).
         
            (2)  Partnerattiecību nolīgums ilgtspējīgas zivsaimniecības nozarē starp Eiropas Savienību un Senegālas Republiku (OV L 304, 23.10.2014., 3. lpp.).
         
            (3)  Padomes Lēmums (ES) 2019/1925 (2019. gada 14. novembris) par to, lai Savienības vārdā parakstītu un provizoriski piemērotu protokolu, ar kuru īsteno Partnerattiecību nolīgumu ilgtspējīgas zivsaimniecības nozarē starp Eiropas Savienību un Senegālas Republiku (skatīt šā Oficiālā Vēstneša 11. lpp.).